‘ఆమె’.. ఒకప్పుడు వంటింటికే పరిమితం. పిల్లల బాగోగులు, ఇంటి పని అంతే. కానీ, నేడు ట్రెండ్ మారింది. ‘ఆమె’ తన మార్క్ను చూపిస్తోంది. చదువు, వ్యాపారం, అంతరిక్షం, జర్నలిజం.. ఒక్కటేమిటి  అన్ని రంగాల్లోనూ అడుగులేస్తూ వడి..వడిగా దూసుకెళ్తోంది. అయినా సరే.. ‘ఆమె’కు ఎక్కడో ఓ లోపం. పొద్దున లేస్తూనే పత్రికల్లో ఎక్కడో..ఏదో మూల అత్యాచారం, లైంగిక వేధింపులు, వరకట్న బాధలు.. ఇలా ఎన్నెన్నో సమాజ వ్యతిరేక ధోరణులకు బలవుతోంది ‘ఆమె’. మరి, ట్రెండ్ ఎంత మారినా.. ‘ఆమె’పై వైఖరి మాత్రం మారదా!? ‘ఆమె’ విజయ గాథలను చెప్పుకోవడానికి ‘మహిళా దినోత్సవం’ అని జరుపుకొంటున్నాం. ఆ రోజు వచ్చిందంటే చాలు అన్నీ ‘ఆమె’ కథలే. మరి, ఆమె గురించి చెప్పుకోవడానికి ‘ఆ ఒక్క రోజే’ చాలా!? కచ్చితంగా చాలదంటోంది రకుల్ ప్రీత్ సింగ్. మహిళా దినోత్సవం వద్దంటోంది. మరి, రకుల్ ప్రీత్ సింగ్ మహిళా దినోత్సవం ఎందుకు వద్దంటోంది? వుమెన్స్ డేపై రకుల్ స్పెషల్ వీడియో. ఆ విషయాలు ఆమె మాటల్లోనే...       ‘‘మార్చి 8. ప్రతి చోటా..ప్రతి ఒక్కరి నోటా అదే మాట. ఏ రోజూ గుర్తుకు రానిది.. సడన్గా మహిళలు సాధించిన విజయాలు అందరికీ గుర్తొస్తాయి. ఫేస్బుక్లో చూసినా, ట్విట్టర్ ఓపెన్ చేసినా.. విషెస్తో నిండిపోతాయి. టీవీ చానెళ్లు, పత్రికలన్నీ విజయాలు సాధించిన మహిళల ఇంటర్వ్యూలతో హోరెత్తించేస్తాయి. ఎంటర్టైన్మెంట్ చానెళ్లు.. మహిళా ప్రధాన చిత్రాలను ప్రసారం చేస్తాయి. కార్పొరేట్ కంపెనీలు వారి లాభాల కోసం మహిళల విజయగాథలను వాడుకుంటూ ఏళ్లతరబడి సొమ్ము చేసుకుంటున్నాయి. కానీ ఒక్కరోజులో ఇంత పొగిడేసినా.. 12 గంటలు కొట్టగానే మళ్లీ షరా మామూలే! కొత్త రోజు, కొత్త వివాదాలు, విమర్శలు, పబ్లిక్ ఫిగర్ అని చెప్పుకొనే వాళ్ల ప్రకటనలు చుట్టుముట్టేస్తాయి. పొద్దున లేవగానే పేపర్ తిప్పితే చాలు.. అత్యాచారాలు, లైంగిక వేధింపులు, గృహ హింస ఎన్నెన్నో అరాచకాలు కనిపించేస్తాయి. మహిళా దినోత్సవాన అదంటూ..ఇదంటూ సోషల్ మీడియాలో ఊదరగొట్టే వాళ్లంతా కూడా నోళ్లు మూసుకుంటారు తప్ప.. ఏం మాట్లాడరు. ప్రతి సంవత్సరం ఇదే జరుగుతోంది. సంవత్సరాలన్నీ వీటితోనే గడిచిపోతున్నాయి. కానీ, చాయ్ టైం డిస్కషన్స్లో తప్పితే.. ఏ ఒక్కరూ వీటి గురించి పట్టించుకునే పాపాన పోరు. సునీత విలియమ్స్, నిర్భయ వంటి వాళ్లు మనకు చర్చల్లాగానే మిగిలిపోవాలా? మనం న్యాయం కోసం పోరాడుతున్నాం. అత్యాచారాలు, లైంగిక వేధింపుల వంటి అరాచకాలపై, ఓటు కోసం, పని కోసం పోరాడాల్సి వస్తోంది. అంతెందుకు ‘ఒక ఆడపిల్లకు జన్మనిచ్చేందుకు’ నేటి సమాజంలో పోరాడాల్సి వస్తోంది. ఆడపిల్లగా పుట్టాలన్నా పోరాటం తప్పట్లేదు. మేం ఎక్కడున్నా తప్పేనా? ఏం చూసినా, ఎలా చూసినా తప్పేనా? చివరకు ఎవరిని ప్రేమించాలో కూడా నిర్ణయించుకోవద్దా? మాపైనే ఎందుకు మీ దృష్టి? మమ్మల్ని ఎందుకు జడ్జ్ చేస్తున్నారు? మేం బాసులు చెప్పిన దాన్ని వినేసి అందలాలు ఎక్కట్లేదు. మా సామర్థ్యాలను ఎందుకు తక్కువ చేస్తున్నారు? తప్పుగా చూపిస్తున్నారు? మేం కూడా ఇదే గ్రహానికి చెందిన వాళ్లం. మేమేం ఏలియన్స్ కాదే. మేం శ్వాసిస్తాం.. తింటాం.. నిద్రపోతాం.. మీరెలా పార్టీలు చేసుకుంటున్నారో మేమూ అలాగే కదా. మాకూ ఓ చాయిస్ ఉంది.. ఓ వాయిస్ ఉంది. స్వేచ్ఛ, గౌరవం, హోదాలతో బతికే హక్కు మాకుంది. కాబట్టి మాలాగే మమ్మల్ని బతకనివ్వండి. మమ్మల్ని అణచివేయొద్దు.. జాలి చూపించొద్దు. జడ్జ్ చేయొద్దు.. షరతులు పెట్టొద్దు. పైపైకి కనిపించేలా ఇలా మేమేదో సాధించాం అంటూ పైపైన ప్రేమలు చూపించొద్దు. మాకు అవన్నీ అవసరం లేదు. మేం వాటి కోసం పుట్టలేదు. మహిళగా మనకు గౌరవం దక్కేదాకా.. మన చుట్టూ ఉన్న సంకెళ్ల నుంచి విముక్తి కలిగేదాకా.. మన ఆలోచనా ధోరణిని మార్చుకునేంత వరకు.. భయం లేకుండా అనుకున్నది చెప్పేంత వరకు.. మనకు కావాల్సిన దాని గురించి స్వతహాగా పోరాడేంత వరకు.. సంకెళ్లు తెంచుకుని మన కలలను నెరవేర్చుకున్నామంటూ సాగే ఊకదంపుడు పోయేంత దాకా.. మన జీవితాలు, హోదాను సమాజం చెప్పనంత వరకు.. మహిళా దినోత్సవాన్ని జరుపుకోవడంలో నాకు ఏ కారణం కనిపించట్లేదు. మహిళగా పోరాటం చేయడం కాకుండా.. సంతోషంగా ఉండే రోజు కోసం చూద్దాం. అప్పటిదాకా మహిళా దినోత్సవం వద్దు’’ అని రకుల్ ప్రీత్ సింగ్ కుండ బద్దలు కొట్టినట్టు మాట్లాడింది.
‘aame’.. okappudu vantintike parimitam. pillala bagogulu, inti pani anthe. cony, nedu trend maarindi. ‘aame’ tana maarknu chupistondi. chaduvu, vyaparam, antariksham, jarnalijam.. okkatemiti  anni rangaalloonuu adugulestu vadi..vadigaa doosukeltondi. aina sare.. ‘aame’ku ekkado oo lopam. podduna lestune patrikallo ekkado..edho muula atyaachaaram, laingika vedhimpulu, varakatna baadhalu.. ilaa ennenno samaja vyatireka dhoranulaku balavutondi ‘aame’. mari, trend entha marina.. ‘aame’pai vaikhari maatram marada!? ‘aame’ vijaya gaathalanu cheppukovadaaniki ‘mahila dinotsavam’ ani jarupukontunnam. aa roju vachindante chaalu annee ‘aame’ kathale. mari, aame gurinchi cheppukovadaaniki ‘aa okka roje’ chala!? kachitamgaa chaladantondi rakul preet sing. mahila dinotsavam vaddantondi. mari, rakul preet sing mahila dinotsavam enduku vaddantondi? woomens depai rakul speshal veedio. aa vishayaalu aame matallone...       ‘‘marchi 8. prati chota..prati okkari nota adhe maata. e roojoo gurtuku ranidi.. sadanga mahilalu saadhinchina vijayaalu andarikee gurtostaayi. fasebuklo chusina, twitter open chesina.. vishesto nindipotayi. tv chaanellu, patrikalannee vijayaalu saadhinchina mahilala interviewlatho horettinchestayi. entertinement chaanellu.. mahila pradhaana chitraalanu prasaaram chestayi. carporate companylu vaari labhala kosam mahilala vijayagaathalanu vaadukuntuu ellatarabadi sommu chesukuntunnayi. cony okkarojulo inta pogidesina.. 12 gantalu kottagaane malli shara maamoole! kotta roju, kotta vivaadaalu, vimarsalu, pablic figar ani cheppukone vaalla prakatanalu chuttumuttestaayi. podduna levagaane paper tippite chaalu.. atyaachaaraalu, laingika vedhimpulu, gruha himsa ennenno araachakaalu kanipinchestaayi. mahila dinotsavaana adantuu..idantuu soshal medialo oodaragotte vaallantaa kuudaa nollu moosukuntaaru tappa.. yem matladaru. prati samvatsaram ide jarugutondi. samvatsaraalannii veetithone gadichipotunnayi. cony, chaay taim discutionslo tappite.. e okkaruu veeti gurinchi pattinchukune papana poru. suneeta villiums, nirbhaya vanti vaallu manaku charchallaagaane migilipovala? manam nyaayam kosam poradutunnam. atyaachaaraalu, laingika vedhimpula vanti araachakaalapai, otu kosam, pani kosam poradalsi vastondi. antenduku ‘oka aadapillaku janmanichenduku’ neti samaajamlo poradalsi vastondi. aadapillagaa puttalanna poratam tappatledu. mem ekkadunna tappena? yem chusina, ela chusina tappena? chivaraku evarini preminchaalo kuudaa nirnayinchukovadda? mapaine enduku mee drushti? mammalni enduku jadj chestunnaru? mem basulu cheppina daanni vinesi andalaalu ekkatledu. maa saamarthyaalanu enduku takkuva chestunnaru? tappugaa chuupistunnaaru? mem kuudaa ide grahaniki chendina vaallam. memem alians kaade. mem swaasistaam.. tintam.. nidrapotam.. meerela paarteelu chesukuntunnaro memu alaage kada. maakuu oo chayis undi.. oo vais undi. swechha, gowravam, hodalato batike hakku maakundi. kabatti maalaage mammalni batakanivvandi. mammalni anachiveyoddu.. jaali chuupimchoddu. jadj cheyoddu.. sharatulu pettoddu. paipaiki kanipinchela ilaa memedo saadhinchaam antuu paipaina premalu chuupimchoddu. maaku avannee avasaram ledu. mem vaati kosam puttaledu. mahilagaa manaku gowravam dakkedaka.. mana chuttu unna sankella nunchi vimukti kaligedaka.. mana alochana dhoranini maarchukunenta varaku.. bhayam lekunda anukunnadi cheppenta varaku.. manaku kaavaalsina daani gurinchi swatahaagaa poradenta varaku.. sankellu tenchukuni mana kalalanu neraverchukunnamantu saage ookadampudu poyenta daka.. mana jeevitaalu, hodanu samajam cheppananta varaku.. mahila dinotsavaanni jarupukovadamlo naaku e kaaranam kanipinchatledu. mahilagaa poratam cheyadam kakunda.. santoshamgaa unde roju kosam chuddam. appatidaka mahila dinotsavam vaddu’’ ani rakul preet sing kunda baddalu kottinattu matladindi.